ফাইনালে উঠতে না পারলেও তৃতীয়স্থান নিয়ে বিশ্বকাপ শেষ করার প্রত্যয় ব্যক্ত করেছেন বেলজিয়ামের কোচ মার্টিনেজ। তিনি বলেন, ‘সেমিফাইনালের স্মৃতি ভুলে আমাদের ঘুরে দাঁড়াতে হবে। যাতে করে আমরা এবারের বিশ্বকাপে তৃতীয় হতে পারি। এটি করতে পারলে বিশ্বকাপ ইতিহাসে বেলজিয়ামের সেরা সাফল্য হবে। কারণ ১৯৮৬ সালে আমরা প্রথম সেমিফাইনালে উঠেছিলাম। ওইবারও ফাইনালে উঠতে ব্যর্থ হয় দল। শেষ মেষ তৃতীয়-স্থান নির্ধারণই ম্যাচেও আমরা হেরে যাই। তবে এবার তৃতীয় হয়েই বিশ্বকাপ শেষ করতে চাই আমরা।’